השיטה (סדרת טלוויזיה)

השיטה (ברוסית: Ме́тод) היא סדרת טלוויזיה רוסית בבימויו של יורי ביקוב מז'אנר המותחן הבלשי. הסדרה שודרה בערוץ הראשון ברוסיה כשעונתה הראשונה שודרה בימי ראשון בשעה 23:00 מה-18 באוקטובר 2015 ועד ה-20 בדצמבר 2015. בעקבותיה צולמו שתי עונות נוספות.

את התפקידים הראשיים גילמו קונסטנטין קבנסקי ופאולינה אנדרייבה (שלא הופיעה בעונה השלישית). הצילומים התרחשו בעיקר בניז'ני נובגורוד, מחוז ניז'ני נובגורוד ובמוסקבה. במרץ 2017, מפיק הסדרה אלכסנדר צקאלו הודיע שצילומי העונה השנייה יחלו בחודש יולי 2017, בפועל הם החלו שנה לאחר מכן. העונה השנייה שודרה בערוץ הראשון, ב-8 בנובמבר 2020. העונה השלישית צולמה במהלך שנת 2024.

 עלילת הסדרה 
 עונה 1
הדמות הראשית היא רודיון מגלין (קונסטנטין חבנסקי) גבר מסתורי ואישיות יוצאת דופן, חוקר ברמה הגבוהה ביותר בשירות משטרת הפדרציה הרוסית, אשר חושף את המורכבויות הגדולות ביותר בתיקי רצח. הוא רגיל לעבוד לבד, מבלי שיהיה לו צורך לחשוף את סודות שיטת החקירה שלו. בוגרת בית הספר למשפטים יסניה סטקלובה (פאולינה אנדרייבה) מתקבלת לעבוד כחוקרת בוועדת החקירות של רוסיה ולשמש כעוזרת למגלין. לה יש סיבות אישיות לעבוד עם החוקר המהולל, בתקווה שתוכל בעזרתו למצוא את הרוצח של אמא שלה שנהרגה בנסיבות מסתוריות, אביה מסתיר פרטים חשובים מהאירוע, אך היא עדיין מקווה לעלות על עקבותיו של הרוצח. עד מהרה, עבודתה עם מגלין הופכת עבורה לחוויית התלמדות קשה במיוחד.
 עונה 2 
שנה חלפה מאז מותו של מגלין ויסניה מתקשה לשכוח את מה שקרה. רוחות העבר רודפות אותה ומחזירות אותה ליום מותו של מגלין. היא מנסה להתחיל את החיים מחדש, יחד עם בעלה ועם תינוקת, אבל כל מה שהיא משתוקקת לו הוא לחזור לעבודתה כחוקרת.

סדרת רציחות מסתוריות מאפשרות את חזרתה לעבודה: צלף מופיע בעיר והורג את החתנים בחתונה. בתוך הכאוס, הזוג הטרי הבא מקבל שיחה ממספר לא ידוע: קולו של גבר מתלונן על עוול החיים וממליץ בחום "לחלוק את אושרו", שלאחריו מקבל החתן כדור קטלני.

אך עד מהרה היא מאבדת את השותף שלה והיא מבינה שהיא חייבת שיטה, על מנת ללכוד את הרוצח. משמעות הדבר שהיא מוכרחה לשחזר מזכרונה את כל מה שמגלין לימד אותה. החיפושים מובילים אותה לחשיפת סודות העבר.

 צוות השחקנים הראשי 
 קונסטנטין חבנסקי — רודיון מגלין
 ניקולאי שיראייב — מגלין הצעיר
 פאולינה אנדרייבה — יסניה סטקלובה
 ויטאלי קישצ'נקו — אנדריי סטקלוב, אביה של יסניה, יועץ בכיר למשפטים
 אלכסנדר פטרוב — יבגני, בן כתתה של יסניה; שוטר ובעלה של יסניה
 מקאר זאפורוז'סקי — סשה טיכונוב, בן כתתה של יסניה
 אלכסיי סרבריאקוב — אלכסיי אנופרייב ("היורה")
 מרינה פרבקינה — ורה סטקלובה, אמה של יסניה
 יקטרינה דובקינה — אניולה זכארובה, בת כתתה וחברתה של יסניה
 קיריל פולוחין — הבלש היושב
 יורי ביקוב — הבלש הרזה
 דניס שוודוב — איגור בויקו, גלוח ראש
 אלכסנדר צקאלו — "הרוצח החגיגי"
 יאן צפניק - "רוצח"
 סרגיי גרמאש

 פרקים 
עונה 1

עונה 2

 השראה 
מפיקי הסדרה הדגישו לא פעם כי "השיטה" היא עבודה עצמאית ומקורית, המבוססת על תסריט מקורי. בשלבי ההפקה המוקדמים נטען שהסדרה מהווה אתחול ועיבוד לסדרת הטלוויזיה "דקסטר", אך היוצרים דחו טענה זו, אך אישרו שהושפעו במקצת מהסדרה "בלש אמיתי". למעשה, הסדרה מגוללת אירועים ותיקי חקירה אמיתיים כדוגמת אנדריי צ'יקטילו (שכונה הרוצח מליפצק), תיק החקירה על אנטולי סליבקו, אירועי הירי בבית הספר מספר 263 במוסקבה וכן התייחסות לרוצח אנטולי אונופריינקו, שדמותו שימשה השראה לדמות "היורה" בגילומו של אלכסיי סרבריאקוב.

 שיווק 
ב¯1 במרץ 2017 המפיק אלכסנדר צקאלו הודיע על מכירת זכויות השידור מחוץ לרוסיה לרשת נטפליקס.
 פסקול 
את המוזיקה לסדרת הטלוויזיה כתב ריאן אוטר.
רשימת השירים
 Pre Pairing
 Firebird '69
 Distant
 Some Sorrow
 Suspect 06
 Monster
 Outro Titles
פרסים
פרסי האקדמיה הרוסית לטלוויזיה בשנת 2016 בקטגוריית סדרת/סרט הטלוויזיה, השחקן הטוב ביותר בסדרה/סרט טלוויזיה (הוענק לקונסטנטין חבנסקי), מפיק העונה (הוענק לאלכסנדר צקאלו, שהפיק באותה שנה מספר סדרות).
הפרס המקצועי של התאחדות מפיקי הקולנוע והטלוויזיה בקטגוריות השחקן הטוב ביותר בטלוויזיה, עיצוב ההפקה הטוב ביותר ועבודת הסאונד הטובה ביותר.
פרס "סלובו" בקטגוריית התסריט הטוב ביותר בטלוויזיה.
פרס ז'ורז' בקטגוריית סדרת הדרמה הרוסית של השנה
פרס פסטיבל הסרטים של ניו יורק בקטגוריית דרמת הפשע.
פרס הפלטינה של פסטיבל הסרטים הבינלאומי של יוסטון.
קישורים חיצוניים



 פרק הבכורה לצפייה ישירה בערוץ הרשמי באתר יוטיוב של חברת ההפקות Sreda
 "השיטה" באתר נטפליקס (לא זמין מישראל)
הערות שוליים

שיטה
קטגוריה:סדרות טלוויזיה רוסיות שעלו לשידור בשנות ה-2010
קטגוריה:משטרת רוסיה בתרבות ובאמנות
קטגוריה:אלבומי 2015
קטגוריה:סדרות דרמה המשכיות
קטגוריה:תוכניות טלוויזיה שמתרחשות בסנקט פטרבורג
קטגוריה:Sreda: הפקות מקור